હનુમાનજી નામ સાંભળતાં જ લગભગ દરેક ધાર્મિક વ્યક્તિના કાન સરવા થઇ જાય અને મન મનોમન તેમના સ્વરૂપને વંદી પડે. માથું નતમસ્તક આપોઆપ થઇ જાય. હનુમાનજી આ કલિયુગના હાજરાહજૂર દેવ છે. જયાં જયાં રામાયણનું પઠન થતું હોય છે ત્યાં ત્યાં એક ખાસ આસન અથવા ગાદી તેમને બેસવા માટે મુકાય છે. રામાયણ કહે છે કે જયાં જયાં રામાયણનું પઠન થતું હોય છે ત્યાં ત્યાં હનુમાનજી મહારાજ સૂક્ષ્મરૂપે વિચરે છે ત્યાં સુધી તેઓ મંડપમાં રહે છે જયાં સુધી કથા પૂરી ન થાય.